มือดีลาก FANCY ท้ายตลาดฯดันหุ้นพุ่ง 11% มูลค่าซื้อขายทะลุ 12.42 ลบ.
มือดีลาก FANCY ท้ายตลาดฯดันหุ้นพุ่ง 11% มูลค่าซื้อขายทะลุ 12.42 ลบ. ล่าสุด ณ เวลา 16.17 น. ราคาอยู่ที่ 1.23 บาท บวก 0.12 บาท หรือ 10.81% สูงสุดที่ระดับ 1.25 บาท ต่ำสุดที่ระดับ 1.10 บาท ด้วยมูลค่าซื้อขายที่ 12.42 ล้านบาท
22 พ.ค. 2561

ผู้สื่อข่าวรายงานว่า หุ้นบริษัท แฟนซีวู๊ด อินดัสตรีส จำกัด (มหาชน) หรือ FANCY ณ เวลา 16.17 น. ราคาอยู่ที่ 1.23 บาท บวก 0.12 บาท หรือ 10.81% สูงสุดที่ระดับ 1.25 บาท ต่ำสุดที่ระดับ 1.10 บาท ด้วยมูลค่าซื้อขายที่ 12.42 ล้านบาท ขณะที่ดัชนีตลาดหุ้นไทยโดยรวมปรับตัวลง 7.87 จุด

โดยราคาหุ้น FANCY ปรับตัวขึ้นแรงสวนภาวะตลาดหุ้นไทยปรับตัวลดลงอย่างหนัก ซึ่งจากการตรวจสอบของ “ข่าวหุ้นธุรกิจออนไลน์” พบว่า เมื่อเวลาประมาณ 12.11 น. มีการทำรายการซื้อหุ้น FANCY เข้ามาประมาณ 1.33 ล้านหุ้นที่ราคา 1.16 บาท คิดเป็นมูลค่าประมาณ 1.54 ล้านบาท ส่งผลให้ราคาหุ้นขึ้นไปแตะระดับ 1.20 บาท
ขณะที่ช่วงท้ายตลาดเวลา 16.09 น. มีการทำรายการใหญ่ๆเข้ามาอีก 3 ครั้ง คิดเป็นจำนวนหุ้นประมาณ 2.86 ล้านหุ้นที่ราคาเฉลี่ย 1.23 บาท คิดเป็นมูลค่าประมาณ 3.52 ล้านบาท ส่งผลให้ราคาหุ้นขึ้นไปทำจุดสูงสุดระหว่างวันที่ 1.25 บาท และมีมูลค่าซื้อขายหนาแน่นสูงถึง 11.86 ล้านบาท จากมูลค่าซื้อขายเฉลี่ยต่อวันไม่เกิน 3 ล้านบาท